ปิดตำนาน 30 ปี “สยามเฟิสท์ทัวร์” ประกาศหยุดให้บริการรถโดยสารพ.ค.นี้!
ปิดตำนาน 30 ปี “สยามเฟิสท์” ประกาศหยุดให้บริการรถโดยสารพ.ค.นี้!
ปิดตำนาน “สยามเฟิสท์ทัวร์” ผู้ให้บริการรถโดยสารประจำทางปรับอากาศร่วม บขส. มามากกว่า 30 ปี ประกาศหยุดให้บริการรถโดยสาร 6 เส้นทางสายเหลือ พฤษภาคมนี้!
25 เม.ย. 2562

ผู้สื่อข่าวรายงานว่า บริษัท สยามเฟิสท์ทัวร์ จำกัด ผู้ให้บริการเดินรถโดยสารประจำทาง ได้โพสต์ประกาศแจ้งประชาชนและผู้โดยสารในแฟนเพจ “Travel With Transport” ในการยุติการให้บริการเดินรถโดยสารประจำทางทั้ง 6 เส้นทาง โดยมีกำหนดตั้งแต่ปลายเดือนพฤษภาคมนี้เป็นต้นไป
โดยทางโพสต์ดังกล่าวได้ระบุว่า บริษัท สยามเฟิสท์ทัวร์ จำกัด ผู้ให้บริการรถโดยสารประจำทางปรับอากาศร่วม บขส. มามากกว่า 30 ปี แจ้งว่า บริษัทจะยุติการดำเนินธุรกิจเดินรถโดยสารประจำทางทั้ง 6 เส้นทาง โดยมีกำหนดตั้งแต่ปลายเดือนพฤษภาคมนี้เป็นต้นไป สำหรับของธุรกิจขนส่งสินค้าภายใต้ชื่อ “สยามเฟิสท์เอ็กซเพรสคาร์โก้” จะยังคงดำเนินการอยู่ไปตามปกติ
อนึ่ง ปัจจุบันสยามเฟิสท์ทัวร์ เดินรถโดยสารประจำทางปรับอากาศใน 6 เส้นทาง ได้แก่ สาย 18 กทม.-เชียงใหม่ , สาย 90 กทม.-เชียงราย (สายเก่า) , สาย 91 กทม.-ลำปาง , สาย 91 กทม.-ลำปาง , สาย 909 กทม.-เชียงราย (สายใหม่) , สาย 962 กทม.-เชียงของ และ สาย 957 กทม.-แม่สาย
 